CELEX: 62010TN0295
Language: fi
Date: 2010-07-07 00:00:00
Title: Asia T-295/10: Kanne 7.7.2010 — Camara v. neuvosto

28.8.2010   
            
            
               FI
            
            
               Euroopan unionin virallinen lehti
            
            
               C 234/51
            
         Kanne 7.7.2010 — Camara v. neuvosto
   (Asia T-295/10)
   ()
   2010/C 234/91
   Oikeudenkäyntikieli: ranska
   
      Asianosaiset
   
   
      Kantaja: Kerfalla Person Camara (edustaja: asianajaja J.-C. Tchikaya)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Tietyistä Guinean tasavaltaan kohdistuvista rajoittavista toimenpiteistä 22.12.2009 annettu neuvoston asetus (EU) N:o 1284/2009 on kumottava kantajaa koskevilta osin, ja
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii tietyistä Guinean tasavaltaan kohdistuvista rajoittavista toimenpiteistä 22.12.2009 annetun neuvoston asetuksen (EU) N:o 1284/2009 (1) kumoamista siltä osin kuin kantaja kirjattiin sellaisten luonnollisten henkilöiden, oikeushenkilöiden, yhteisöjen ja elinten luetteloon, joiden varat ja taloudelliset resurssit on jäädytetty mainitun asetuksen 6 artiklan nojalla.
   Kantaja vetoaa kanteensa tueksi kolmeen kanneperusteeseen, jotka koskevat
   
               —
            
            
               ilmeistä arviointivirhettä siltä osin kuin kantaja kirjattiin sellaisten luonnollisten henkilöiden, oikeushenkilöiden, yhteisöjen ja elinten luetteloon, joiden varat ja taloudelliset resurssit on jäädytetty
            
         
               —
            
            
               SEUT 215 artiklan 3 kohdan rikkomista, koska riidanalaisen asetus ei sisällä lainkaan oikeusturvaa koskevia takeita eikä muun muassa prosessuaalisia takeita, ja
            
         
               —
            
            
               Euroopan unionin perusoikeuskirjan rikkomista siltä osin kuin riidanalaisella asetuksella loukataan i) syrjintäkiellon periaatetta, kun kantajan nimi säilytettiin pakotteiden kohteina olevien henkilöiden luettelossa kantajan sosiaalisen taustan vuoksi, ii) puolustautumisoikeuksia, koska siinä ei säädetä menettelystä, jolla kantajalle ilmoitetaan hänelle vastaisista seikoista, iii) tehokkaita oikeussuojakeinoja koskevaa oikeutta, koska neuvosto ei ilmoittanut kantajalle oikeussuojakeinoista, ja iv) kantajan omaisuudensuojaa.
            
         
      (1)  EUVL L 346, s. 26.